
Introducció 


iDe qué serveix pintar les cambres, 
enriquir les vares per a les cortines, revestir 
amb teles el vestíbul, cobrir el trispol, 
compondre un llit farcit de plomes, recobert 
de sedes, cobert amb cortines o amb un 
mosquiter? 

Doncs està escrit: “Quan es mori no 
s'endurà res, no el seguiran les seves 
riqueses". [Salm 48, 18]. 

Cardenal Giovanni Lotari di Segni, 
després Innocenci II, papa (1160-1216): 
De miseria humane conditionis, Liber 
secundus. XL: De ornatu persone et mense 
et domus. Escrit el 1195. 


Les plomes han estat objecte d'atenció 
dels homes des d'antic i en cultures 
diverses. 


L'absència de residus de plomes a les 
excavacions és degut a la descomposició de 
gran part de la matèria orgànica. La troballa 
de restes és excepcional. En canvi la 
documentació escrita o gràfica és més 
abundant. 


Mallorca com a lloc de produció de 
plomes 


Malgrat les notícies sobre la producció i 
comerç de les plomes a Mallorca, sien 
escases es poden reconstruir aproxima- 
dement les seves característiques i abast. 

Els productes principals de les albuferes 
i Zones humides, eren la pesca i la caça 
d'ocells aquàtics comestibles, a més de les 
plomes i ous per a consum humà, i com a 
subproductes, els joncs, les canyes i la 
llenya. 

Aquestes zones humides eren el lloc 
d'aprovisionament dels recol-lectors de 
plomes. Era una feina regulada i 
remunerada per contracte entre el propietari 
de l'albufera i el recolector. Solament els 
cercadors autoritzats podien accedir als 
llocs de producció. El robatori de plomes i 
ous de les zones humides per recolectors 
furtius, estava interdit, i o per tant 
periòdicament es feien bans i crides per 
recordar-ho. 

Les plomes es comptaven de dues 
formes: dues ales, 30 plomes, una coa, 12 
plomes, o bé es comptaven per centenars, i 
a Mallorca, a més a més, per milers (Delort, 
1970). 

Malgrat les notícies sobre la producció i 
comerç de les plomes a Mallorca, sien 
escasses es poden reconstruir aproxima- 
dament les seves característiques i abast. 


Algunes notícies sobre les plomes i el 
seu comerç 


1364, 29 febrer 

Urgint sien satisfetes les quantitats 
degudes al rector o a l'església d'Inca per 
primícies, sepultures, ploma, i altres drets 
(Arxiu del Regne de Mallorca AH f. 41). 


1550, 27 maig 

Gabriel Guixar, de sa Pobla acull 
Antoni Carbonell, de Muro dla ploma de la 
Albufera», que cultiven i recullen a mitges, 
des de Son Mieres al Cap de les Oques, és a 
dir, als llocs a on la barca no pot entrar, 
amb la condició que aquest no donarà ni 
vendrà a ningú les plomes, sinó que serà 
venuda al comprador Antoni Amer. La 
senyora de l'Albufera ja les ha venudes a 
raó de 40 sous el miler (Arxiu del Regne de 
Mallorca. Notari Joan Morro, M-529, f. 
42y). 


1561, 6 juny 

Jeroni Castell i Moià, avui senyor de 
l'albufera, recorda que els arrendadors 
hagin de tenir xàrcia de caçar ocells, i ultra 
la renda hagin de donar cada any certs 
ocells i plomes, ara resulta que molts 
particulars entren a l'albufera i prenen 
plomes i pesquen peixos (Rossselló, 1999). 


1569, 26 abril 

Es mana als batles de Muro, Alcúdia i 
sa Pobla que facin crida pública que ningú 
gosi prendre ous d'ocells, plomes ni altra 
cosa de l'albufera, ni entrar-hi amb bestiar 
(Rosselló, 1999). 


1569 

Es prohibeix el pasturatge del bestiar i 
del robatori de plomes d'ocell dins 
l'Albufera (Deyà et al., 1999). 


1569 

Aquests anys es prohibeix robar ous i 
plomes a l'Albufera, amb elles es feia gran 
comerç (Deyà et al., 1999). 


1576 

Es prohibeix el pasturatge del bestiar i 
del robatori de plomes d'ocell dins 
l'Albufera (Deyà et al., 1999). 


1576, 11 setembre 

Es comunica als batles d'Alcúdia, Muro 
i sa Pobla que han de fer crida pública 
manant que ningú gosi entrar dins 
l'albufera per prendre ous d'ocells, plomes, 
n'hi possar-hi bestiar (Rosselló, 1999). 


1591, 21 juny 

Es comunica als batles d'Alcúdia, Muro 
i sa Pobla que han de fer crida pública 
manant que ningú gosi entrar dins 
l'albufera per prendre ous d'ocells, plomes, 
n'hi possar-hi bestiat (Rosselló, 1999). 

1591 

Aquests anys es prohibeix robar ous i 
plomes a l'Albufera, amb elles es feia gran 
comerç (Deyà et al., 1999). 


1591 

Es prohibeix el pasturatge del bestiar i 
del robatori de plomes d'ocell dins 
l'Albufera (Deyà et al., 1999). 


1608, 11 febrer 

Inventari post mortem dels béns de 
Miquel Arnau, de les cases i celler de 
Sineu. 

S'hi trobà un covo ple de plomes a les 
cambrers (Rosselló, 2002). 


Les plomes utilitàries 

Les utilitats de les plomes eren diverses 
segons la seva qualitat, grossària, color, 
mida, consistència, procedència (ala, coa, 
coll, galtes, etc.) i de l'espècie d'aucell. 


Plomes per a escriure 

Les millors plomes per escriure eren les 
d'oca (Anser anser). Querol (2003) dóna la 
següent definició: «Ploma d'oca: ploma 
d'aquest ocell, tallada en bisell, de manera 
adient, utilitzada per escriure o per practicar 
una incisió o erosió superficial a l'ocell de 
caça». 

Les plomes que s'empraven per a 
escriure eren de diferents gruixes segons les 
necessitats cal: ligràfiques. 


Als inventaris dels béns fets post 
mortem de notaris, escrivans, missers, 
religiosos, metges i altres persones 


dedicades professionalment a l'escriptura 
apareixen les plomes d'oca per escriure 
juntament amb els tinters, areners, ganivets 
per aprimar-les, etc. Es tracta de plomes 
d'oca o de altres ocells de mida gran, 
procedents de les ales, preferentment de 
l'ala esquerra, i de producció local, 
caigudes durant la muda anual de les 


ànneres (Anas), oques (Anser anser), 
indiots (Maleagris gallopavo), faisans 
(Phaisanus colchicus), cignes -insignes- 
(Cygnus cygnus), corbs (Corvus corax), 
àguiles (Aquila chrysaetos, desapareguda a 
Mallorca), mussols (Otus scops) i òlibes 
(Tyto alba), emprades en l'escritura amb 
tinta entre el segles VI i el XIX. Les 
plomes de becada o cega (Scolopax 
rusticola), eren molt apreciades per 
l'escriptura i per fer rituals màgicocuratius 
(Moll, 2003). 

Les plomes per escriure es conservaven 
dins una capsa, anomenada plomer. 


Plomes com utensili culinari 

Un procediment molt antic per untar 
d'oli o matèria grassa la carn, especialment 
els rostits, el peix a la graella i els bolets, 
etc., era emprar plomes de gallina (Gallus 
gallus domesticus). El seu ús devia ser molt 
popular. 

A la cuina medieval s'empraven les 
plomes de paó per presentar els plats de 
carn d'aquest animal, costum que ha 
perdurat fins els nodtres dies per decorar 
plats de carn d'aus car la carn de paó no és 
del tot agradable. 


S. XIV. Llibre de Sent Soví 

A la recepta "Qui parla con s'eperellen 
cabrits en ast ab la pell", recomana “e 
puys ab ploma de guallinas unte'l-ne altra 


vegada ab holi” (Grevve, 2003). 


S. XVIII. Cuina franciscana 

Al receptari de cuina menorquina del 
segle XVIII de fra Francesc Roger hi 
figuren receptes a on s'empren plomes per 
untar: “untaràs les perdius del batament 
ab dues plomes", "banyaràs el galldíndia 
ab tres plomes", el peix "ab tres plomes 
untaràs el tros d'enmig " (Rotger, 2014). 
Gall d'Índia: indiot, Maleagris gallopavo. 

Segle XVIII. Cuina carmelitana 

El receptari de cuina vegetariana dels 
carmelites descalços inclou unes receptes 
de peix a la graella, i una de bolets a la 
graella, els quals s'unten d'oli amb l'ajut de 
plomes. 

Lluç a la graella: "ab una escudella hi 
posaràs suc de taronja i pebre i oli, i ab 
una ploma lo untaràs per sobre de una part 
i altra”. 

Verats i llisses a la graella: “los aniràs 
untant de oli ab unes plomes”. 

Calamars a la graella: “ab unes plomes 
los untaràs de oli, tarinja i pebre”. 

Rovellons a la graella: «los untaràs de 
oli ab unes plomes». 

(Francesc del Santíssim Sagrament 2004: 
204, 229, 233, 238). 


Segle XVIII. Cuina agustina 

Fra Jaume Martí i Oliver, frare agustí i 
cuiner, utilitza les plomes en la pastisseria: 
per al vernís de pasteló l'untaràs «ab una 
ploma», amb ous, suc de llimona i sucre 
(Martí, 1989). 


1382,3 gener 

Un cas curiós d'utilització de les plomes 
de gallina. Les plomes de gallina fresques 
foren l'indici d'un robatori fet per captius 
residents a Binissalem. 

Declararen que havien sopat d'arròs i 
botifarra, manco un, que com era sarraí 
havia menjat sardines salades. Davall la 
màrfega s'hi trobàren “lanes pelades 
fresques, e atrobar plomes de galines e 
ventrei de galines e molt ossos de bestiar de 
lana "(Canals, 1989). 

Màrfega: tela farcida de palla. De 
l'andalusí almarfaca (Corriente, 1999). 


Plomes per a ventalls 

A Mallorca des del segle XIII 
s'empraven les plomes de paó (Pavo 
cristatus) per fer ventalls. El paó o pago 


formava part de l'avifauna salvatge i 
domèstica. Com animal comestible, figura 
als receptaris medievals com el Llibre de 
Sent Soví. 

Des del segle XIII ja s'empraven les 
plomes de paó per fer ventalls. 


1367 

A un inventari d'aquest any hi consta 
“un ventayl de plomes" (Alcover i Moll, 
1993). 


1505, 9 setembre 

Inventari dels béns de Jaume Riudavets. 
Dins una caixa d'àlber s'hi troba «Primo un 
ventall petit de ploma de pago» (Rosselló 
1998). 
Àlber: arbre de fusta blanca, Populus alba. 


Plomes per a plomalls (eina) 

Els plomalls són una eina emprada en la 
neteja domèstica composta d'un feix de 
plomes lligades que serveix per a espolsar, 
emprats des de temps antic. Actualment es 
fan de fibres sintètiques. 


Plomes per a plomalls (indumentària) 

A la Mallorca tradicional no s'empraven 
plomes en el bradat, en canvi es recollien i 
es comercialitzava per a l'exportació. 


Agró (Egretta, Ardea) 

Les plomes més apreciades per a la 
decoració de capells i per a l'exportació, 
eren les d'agró blanc (Egretta garcetta) i 
agró blanc gros (Egretta alba). Els agrons 
tenen unes plomes blanques, llargues i fines 
al clotell i al dors, molt apreciades i 
cercades per a l'ornamentació de xapells. 
Han estat caçades des del segle XVI a 
l'Albufera de Mallorca (Mas, 1999a; 
1999b). 


Voltor (Aegypius monachus) 
1415, 15 setembre 

Fra Santapau, de Pollença, compra 40 
plomes de voltor, tal vegada per ser 
utilitzades en el ball de les Àguiles (Mayol 
Llompart, 2008). 


Plomes de flamencs 

Les plomes de flamencs dels estanys de 
Formentera eren propietat de l'arquebisbe 
de Tarragona per dret de conquesta. 


Plomes d'ocells no identificades 
1414 

A un inventari consta aun cofre ple dels 
plomalls per als tornejadors, (Alcover i 
Moll, 1993). 


Altres plomes s'empren especialment 
per a les desfresses i per a la confecció de 
boàs. 

Boà: peça llarguera de pèl o de plomes, 
que les dones duen embolicada pel coll per 
abrigar-se. 


Les plomes en la falconeria 

El manteniment del plomatge dels ocells 
de presa vius, en perfecte estat era una de 
les funcions cabdals del falconer. 


Empelts de ploma 

Les plomes de falcó (Falco) i altres 
ocells de presa caigudes durant la muda 
eren recollides amb molta cura perquè 
servien per fer empelts quan un falcó se li 
rompia una determinada ploma. L'empelt de 
plomes és una tècnica que es troba força 
documentada. Cada tipus de ploma dels 
ocells de presa tenia un nom determinat. El 
comerç de plomes de falcó procedents de la 
muda era molt rendible (Rosselló i Bover 
2003). 

Els manuals medievals de falconeria 
expliquen amb il:lustracions la tècnica de 
l'empelt, com és el cas de Pedro López de 
Ayala (1332-1407), autor del Libro de la 
caza de aves, escrit el 1386 a on explica en 


tot detall la tècnica ade cómo se deben 
injerir las plumas quebradas» (López, 
1993). 


L'autòpsia 

Quan moria un ocell, apreciat pel rei, 
especialment si es sospitava d'una mort 
intencionada, normament un ocell exòtic o 
un ocell de presa, se li feia l'autòpsia per 
esbrinar les causes. I així s'enviaven al rei 
les ales i la coa per a l'examen de les 
plomes, degut al seu valor econòmic i 
decoratiu. 


1330, 2 març. Ciutat. 

Despeses de la Procuració Reial per 
l'autòpsia d'un papagai. 

«Divendres a II de mars pagam an 
Jacme Cama, mercader, per un papagay 
quen compram a ops del senyor Rey, que 
morí assí e trametem mort per en Guillem 
Palau en Rosseyló, 5 lliures» (Vich i 
Muntaner 1945). 


Plomes per a coixins i semblants 

Als inventaris dels habitatges solen 
consignar-se els travessers i coixins els 
quals generalment es troben a les cambres. 

Aquí registram una mostra dels que 
porten un farciment de plomes degut a la 
gran abundància de registres. 

Els coixins s'omplien de diversos tipus 
de fibra segons el poder adquisitiu del 
propietari. 

Les fibres d'origen vegetal eren més 
barates. Les més assequibles eren les de 
palla d'ordi. 

Quan es venia un esclau es feia constar 
que no es pixava al llit. 

El farciment dels matalassos amb llana 
era propi de les classes més afavorides. 

Els coixins es revestien amb coixineres 
de qualitat diversa. Les coixineres més 
selectes eren les de peluix. 

1342 

Inventari dels béns de Ferrer de 
Rosselló, pare de Na Saura, muller del 
noble En Sanxo. 

Entre les robes s'hi trobaren quatre 
coixins blancs de peluixell. 

Peluix: vellut de llana o seda amb pèl 
tallat de llargària regular. 


Plomes d'ocells no identificats o ploma 
vera 
1256, agost 

Testament de Benet d'Arters, rector de 
l'església de Manacor. Exposa que té 7 
coixins amb uns capsals plens de plomes. 


1268, 15 maig 

Bernat Company i Guilen de 
Llagostera, marmessors del testament de 
mestre Ponç des Colombers, procedeixen a 
fer inventari dels béns. A la casa hi ha un 
travesser vermell i un altre travesser 
(Rosselló, 2004). 

Travesser: coixí llarg que va de banda a 
banda dell lit. N’hi havia farcits de ploma i 
altres de fluixell. 

Fluixell: pelussa fina o plomissó dels 
ocells. 


1348, 13 juny 

Inventari dels béns de Na Francisca, 
dona de Bartomeu Cifre. Institueix hereu 
universal al convent de Santa Clara de 
Ciutat. 

Hi figura un llit de posts amb màrfega, 
matalàs i travesser (Sastre, 1993). 

Matalàs, de andalusí 
(Corriente, 1999). 


almatrah 


1364, 12 desembre 

Alexandre Corp ven la seva alqueria de 
Calvià per deutes. 

Al dormitori hi ha 3 llits de posts amb 
màrfegues i 3 travessers de ploma o coixins 


llargs que van de banda a banda del llit 
(Rosselló, 1987). 


1371, 13 octubre. Sóller 

Inventari dels béns de Jaume Busquets 
de Biniaraix. 

Hi ha ítem sis coixins de ploma amb 
coberta (Pérez, 1976). 


1373 

A un inventari d'aquest any es 
menciona "un capçal de ploma" (Alcover i 
Moll, 1993). 


1375 

Inventari de la casa de Nunis, de Ciutat. 
S'hi troba un capçal o coixó de llit, de 
plomes llistat, i un coixí de fluixell sense 
cobertor i vuit coixins de plomes sense 
cobertor (Llompart et al., 1988). 


1375 

Inventari de la Torre dels Enegistes de 
Manacor. S'hi trobà quatre coixins de 
ploma “modici valoris” (Llompart et al., 
1988). 


1382, 26 març 

Inventari des béns de Guillem Fuster, 
prevere. 

A la seva casa de Felanitx a on vivia, a 
la cambra hi havia un travesser blanc ple de 
plomes i 4 coixins plens de plomes 
(Rosselló, 1973). 


1404 

Jaume Ballester, de Manacor, procedia a 
fer inventari de les robes que tenia en 
societat de sa difunta muller Na Marió. Hi 
tenia entres coses, dos coixins de plomes 
amb els seus cobertors. 

1445, 4 juny 

Inventari post mortem dels béns de Joan 
Pi, àlies Fiol, habitador de Dl'alqueria 
Biniali. 

S'hi trobà a la casa de la cambra a on lo 
dit difunt dormia: aun treveser de ploma e 
hun matalaff de cànem blanch», i «quatre 
coxins, hun de fluxell e tres de ploma, sens 
cubertes». 

En la casa del celler s'hi troba: «hun lit 
ab sinch post e dos petges ab màrfagua 
plena de palla ab hun trevesser de ploma e 
matalaff de cànen blanch». 

En la cambreta s'hi troba «hun trevesser 
de ploma» (Rosselló, 2006). 

Plomissó: plomes petites dels ocellets 
de niu: plomes petites i finíssimes que 
tenen els aucells davall les plomes grans 
amb les quals es farcien els coixins. 


1452, 23 febrer 

Antònia, viuda del venerable Guillem 
Coma, de Ciutadella, vol canviar de 
domicili i guardar les coses i béns en la 
casa de Martí de Fillera per això procedeix 
a fer inventari. Té sis coixins de fluxell 
(Rosselló, 1982). 


1452, 11 desembre 

Inventari de béns que fa Bernat Ferrer, 
curador de l'herència que ha rebuda 
Berenguer Sintes, ara absent de Menorca. 

A l'alberg de Ciutadella hi tenia un 
travesser amb llistes blaves de fluixell, oldà 
(Rosselló, 1982). 

Oldà, vell. 


1457 

Inventari dels esclaus i els seus béns de 
Son Torrella. 

A "la cambra apellada de la esclava" hi 
havia “un tranesser de fluxell" valorat en 


39 sous (Bestard, 1978). 


1462, 24 març 

Inventari dels béns d'Antoni Huguet, fet 
pel seu fill Antoni. 

A la casa del carrer Major de Bunyola, 
shi trova a la despensa de l'entrada: 

"Ítem dos cuxins ab cubertes de ploma. 

Ítem hun travasser " (Rosselló, 1995). 


1463, gener 

Inventari de l'alqueria Marratxí fet pels 
hereus de Joan de Sales. 

En una cambra que treu porta a 
l'entrada de dit casat s'hi trobà "hun 
travesser de fluxell, dos coixins de fluxell 
ab cuberts de bri". 

En una cambra que treu porta al 
menjador de dit casat, "un traveser de 
fluxell", i "un traveser de ploma”. 

A una altra cambra que treu porta al 
menjador, s'hi trobà "hun traveser de 
fluxell" (Rosselló, 1985). 

Bri, teixit de fil de lli. 


1465, 10 desembre 

La casa i botiga de Pere Ylari es trobava 
a la plaça de Cort, de la parròquia de Santa 
Eulàlia de Ciutat. A la mort de Caterina, 
viuda de Pere Ylari, la filla i hereva 
Margalida Ylari, ordena que es faci 
inventari dels seus béns. 

Inventari del botiguer Pere Ylari, difunt. 

A la cambra es trobà: "hun traveser ple 
de plome" i "dos coxins sens coberta, plens 
de ploma”. 

A una altra cambra, s'hi trobà “hun 
traveser ple de ploma" (Segura i Barceló, 
2013). 


1466 

A un inventari es menciona "hun capçal 
de fluxell e hun coxí de fluxell" (Alcover i 
Moll, 1993) 

1468 

A l'alqueria de Santa Ponça, al 
dormitori o cambra d'en mig de la torre hi 
ha un llit amb una capçalera de ploma o 
coixí llarg que ocupa de banda a banda del 
llit (Barceló, 1996). 


1469, 22 agost 

Inventari dels béns de Bartomeu Bonet 
de Santanyí. 

S'hi troba "en la cambra de la portela. 
Ítem un cuxi plen de plomes". I "en la 
cambra en la qual es passat de aquesta vide 
de dit defunt. Ítem un travesser lisat plen de 
ploma" (Barceló, 1995). 


1471, 20 juliol 

Inventari dels béns de Gabriel Gual, 
ciutadà de Mallorca, a la seva alqueria dita 
s'Arissal, en el terme de Sencelles. 

S'hi trobà "primo en la cambra de la 
casa de la dita alqueria hun lit encaxat nou 
ab banqual ab son matalaf de lana e 
travesser de fluxell tots bons. 

Ítem en la casa del seller. Dins una 
cambreta hun lit, una màrfega, hun 
traveser de feuxell) una vànova bona 
migansera e una pesa de cortina blava, hun 
coxí sens coberta de feuxell bo" (Rosselló i 


Vaquer, 1993). 


1477, 14 agost 

Inventari dels béns de l'heretat de Joan 
Dameto, cavaller. 

A l'alqueria coneguda com la de devall 
de l'alqueria Blanca s'hi trobà "Ítem un 
travasser de fluxell vell” (Rosselló, 1995). 


1477, 20 setembre 

Inventari dels béns de la rectoria de 
Muro. 

S'hi troba “en la cambra del pati. 
Primo hun llit gran de posts ab bancal e 
banqueta ab sa màrfega e travesser de 


ploma ab un matalaf de lana ab la cuberta 
vermella" (Rosselló, 1990). 


1486, 30 octubre 

Inventari dels béns de Francesc de Sant 
Martí en l'alqueria Parola, de Lluí. 

S'hi troba en la cambra un llit groc i 
pintat "ab un traverer de ploma" (Albertí i 
Rosselló, 2001). 


1494, 25 febrer 

Inventari dels béns de Francesc Pons, 
barber, que vivia en el carrer de Santa Clara 
de Ciutadella. 

A la casa s'hi trobà: “Ítem hun travesser 
e hun coxí de ploma o fluxell vell" 


(Rosselló, 1998). 


1494, 30 agost 

Inventar post mortem dels béns del 
menor Sebastià Ferretjans, nét i hereu de 
Sebastià Ferretjans, de Puigpunyent. 

A la possessió i a la cambra de darrera 
hi havia quatre coixins plens de plomes 
(Rosselló i Segura, 1996). 


1496, 11 març 

Inventari de l'alqueria de Santa Ponça. 

S'hi troba, en lo menjador de la torre: 
“hun travesser de fluxell, un coxí de fluxell 
ab sa coberta". 

En la cambra d'enmig de la torre: “hun 
travesser de ploma”. 

En la recambra de la dita torre: 
travesser de ploma " (Barceló, 1996). 


hun 


1504, 18-19 abril 

Inventari dels béns de Mossèn Jaume 
Berad. 

En el casal de Manacor en “la cambra 
de la cantonade, (s'hi trova] tres coxins de 
fluxell ab ses cubertas” (Rosselló i Vaquer 
1991). 

1504, 24 abril 

Inventari de la possessió de Bellver. 
“En la cambra, hun travesser de ploma. 
En l'altra cambra, un travesser de ploma”. 


1504, 31 maig 

Inventari de la possessió de Ramon 
Gual a Marratxí. 

S'hi trova en la cambra: "Ítem hun coxí 
de fluxell ab sa cuberta apadassada" 


(Barceló, 2002). 


1505, 9 setembre 
Inventari dels béns de Jaume Riudavets. 
“En la recambra: Ítem tres coxins de 
ploma, lo un dels quals és ab sa coberta 
guarnida de cea ço és lista texida ab vetes 
de grana. 
En la cambra del menjador que stà al cap 
de la escala: Ítem tres coxins de ploma sens 
cuberta" (Rosselló, 1998). 


1507, 12 agost 

Inventari de la possessió de Son Bujosa 
de Banyalbufar. 

Dins la cuina s'hi troba "un coxí de 
ploma vell" (Rosselló i Albertí, 1995). 


1515, 12 juny 

Invetari dels bens de Pere Joan de Sant 
Joan fet per la seva viuda Caterina Cotoner. 

A les cases de la possessió anomenada 
Ariany en el terme de Petra, en la cambra 
del menjador s'hi trobà “Ítem un lit de 
camp vell ab hun matalaff de palla e dos de 
llana de lit de repòs e hun travesser de 
ploma vell tot" (Rosselló, 1994). 


1517, 15 febrer 

Inventari de la possessió de Son Valentí 
de Banyalbufar que fou del difunt Teseu 
Valentí. 

S'hi trobà en la sala: “primo dos cuxins 
de lit hun de ploma, altra de fluxill. 
Estimats en XVII sous". 


“En la cambre: primo un lit de posts ab 
dues màrfegues, un travesser de ploma. 
[Estimat en] III sous" (Rosselló i Albertí, 
1995). 


1517 

Inventari de la possessió de Son Valentí, 
de Banyalbufar. 

En la sala s'hi troba: "dos cuxins de lit, 
hun de ploma, altre de fluxill. Estimats: 
XVII sous". 

A la cambra s'hi troba "un lit de posts 
ab dues màrfegues, un travesser de ploma: 
III sous” (Albertí et al., 2002). 


1519, 4 gener 

Inventari dels béns de Pere sa Forteza. 

A la seva possessió en el terme de 
Puigpunyent, a la cambra dels fills hi havia 
dos coixins de fluixell, un amb coixinera, i 
l'altre descobert. 

A la cambra de la senyora hi havia dos 
coixins de fluixell (Rosselló i Segura, 
1996). 


1521 

Inventari dels béns de mestre Bartomeu 
Pol, Fuster, de Ciutat. 

En la cambra s'hi trobà “Ítem quatre 
coxins de fluxell, diu sa muller són de una 


Da 


tia sua, pur verdós" (Cerdà, 2016). 


1527 

Reclamacions de Violant Angelats, 
viuda de Nicolau Angelats, a causa de les 
malifetes de les germanies. 

"Ítem dos coxins de fluxell" que estima 
en 4 lliures. En rebé 1 lliura , 12 sous. 

"Ítem dos coxins de fluxell" i altres 
robes que tenia a Sóller, estimades en 13 
lliures, 12 sous. En rebé O lliures (Pérez 
1976). 

1527, 28 març 

Inventari dels béns de l'heretat de 
Guillem Noguera, de Superna. 

A la cambra de dalt hi havia un 
travesser de ploma mig usat i cinc coicins 
de ploma entre grans i xics, sense cobertes, 
mig usats. 

A la cambra de damunt, anomenada la 
cambra nova hi havia un travesser de 
ploma, vell. 

A la cambreta del celler hi havia un 
traveser de ploma, vell i esquinçat 
(Rosselló i Segura, 1996). 


1552 

Inventari dels béns de la possessió de 
Son Moragues de Valldemossa. 

En la cambra o sotoll alta a on dormia la 
dona Joana un llit amb "una flasada 
cardada e hun travesser de ploma" 
(Muntaner, 1980). 

Sotoll, fonament d'una paret. 


1557, 16 març 

A l'alqueria Torratxí d'en Socies, a la 
cambra s'hi troba "un lit encaxat gran ab 
se màrfgue de palle y travesser de ploma 
tot vell” (Font, 1978). 


1569, 6 gener 

Inventari de l'alqueria de Llucamar, de 
Sant Llorenç des Cardassar. 

“A la cambra, ítem dos cuxins de fluxell 
bons. 

En lo studi, ítem quatre cuxins de 
fluxells, vells 


1582, 25 juliol 

Inventari dels béns de Joan Ramon 
d'Aiamans, fill de Bartomeu Ramon, fet per 
la seva viuda Aina Villalonga, del lloc 
d'Aiamans. 

"ft. Un coxí de fluxell y duas stormies 
plenas de palle " (Capó, 1985). 


Estormia, de l'àrab marroquí stormyya, 
coixí cilíndric de cuiro o llatra, farcit de 
palla. Paraula amb el mateix significat a 
Mallorca i al Marroc (Corriente, 1999). 


1582, 11 agost 

Inventari post mortem dels béns de Joan 
Ramon d'Aiamans. 

En el lloc d'Aiamans s'hi troben: "un 
coxí de fluxell y duas stormies plenas de 


palle” (Capó, 1985). 


Ploma de cigne (Cygnus cygnus) 
1745 

Es prohibeix matar cignes de l'Albufera 
o agafar les cues dels cignes (Ordinas 
1999). 


1801, 15 febrer 

La dona Maria Caro i Sureda, muller de 
Pedro Xanti, filla de Pere Caro i Margalida 
Sureda Valero, marquesos de la Romana, 
lloga durant 4 anys a Miquel Bennàssar i 
Riutort, de sa Pobla, la gran Albufera. 
S'estableix que si el conductor mata algun 
cigne guardarà la pell i les plomes per la 
senyora i aquesta donarà 2 duros de plata 
per gratificació. 


Ploma de colomins (Columba) 
1685 

Inventari de la possessió de Son 
Orlandis d'Andratx. 

En la cambra de mar s'hi troben "dos 
coxins lo un de galta de colomina vell y lo 
altre de draps blanch gran usat" (Quetglas 
2006). 

Colomina: femella de colomí. 

Colomí: colom jove. 


Plomes emprades en bruixeria 

Algunes plomes de falcó (Falco), el 
voltor (Aegypius monachus), l'àguila 
(Aquila chrysaetos), i d'ocells exòtics, eren 

emprades a Mallorca en la bruixeria. 
Formaven part de la farmacopea màgica. 

Les plomes —d'abellerol (Merops 
apiaster), arner (Alcedo atthis), cadernera 
(Carduelis carduelis), miloca (Neophron 
pernopteus), Aureolinus funereus, mussol 
(Otus scops), òliba (Tyto alba), puput 
(Upupa epops), tórtora (Streptopelia 
turtur), i xoriguer (Falco tinnunculus), 
s'empraven com a amulets curatius (Moll, 
2003). 


Plomes usades com a pinzells 

Els miniaturistes medievals empraven 
plomes d'ocells com a pinzells. 

Les plomes remeres situades a les 
puntes de les ales de la becada (Scolopax 
rusticola) es deien plomes de pintor i era la 
part més cobdiciada, a més de la carn. Són 
unes plomes de 3 a 4 centímetres de 
longitud extraordinàriament rígides i fines. 

Les dues plomes de cada ala són 
idèntiques però diferents d'un exemplar a 
altre. Les taques els diferencien. Eren 
utilitzades pels miniaturistes. 

Les plomes de la becada eren molt 
apreciades per l'escriptura i per fer rituals 
màgicocuratius (Moll, 2003). 

Les plomes remeres situades a les 
puntes de les ales de la cega es deien 
plomes de pintor i era la part més 
cobdiciada, a més de la carn. Són unes 
plomes de 3 a 4 centímetres de longitud 
extraordinàriament rígides i fines. 

Els pintors medievals de miniaturas 
suplien la manca de pinzells fins per 
plometes d'oronella dels extrems de les ales 
especialmente per puntejar 

Les plomes remeres dels faisans 
situades a l'extrem de cada ala són més 
llargues que les de la cega i servien per 
pintar i escriure als miniaturistes. 

El 1752 John Armstrong (2-17582), 
escrivia parlant de Menorca: “las 
golondrinas [oronelles, Hirundo rustica] y 


vencejos [falzies, Cypselus apus] son muy 
numerosos durante el verano. El coronel 
Des Puig, actualment prisionero de guerra 
aquí, me aseguró que un famoso pintor de 
miniatuuras italiano, a quien conoció en 
Florencia, el uso de las pequeñas plumas 
puntiagudas del ala de los vencejos, como 
pinceles: yo me procuré algunas de ellas y 
hallé que efectivamente respondían al 
expresado fin, cuando es necesaia una 
punta fina” (Armstrong, 1990). 

Els traductors de l'obra, Joan J. Vidal i 
Sebastià Sapiña, afegeixen una nota: 
“también se usa para este fin cierta pluma 
del ala de la becada”, [cegues o becades, 
Scolopax rusticola]. 


Plomes usades en instruments musicals 

A Castella per fer sonar la ximbomba 
poden utilitzar , una “pluma de ave rapaz”. 
en comptes d'una canya (Díaz, 1986). 


Mallorca lloc de pas de comerç de 
plomes 


Les plomes ornamentals o decoratives 

Eren cobdiciades pel reis i magnats de 
tot arreu, com les pells d'animals exòtics, 
els ous, les banyes, les dents, etc. 

Les plomes s'empraven per a la 
decoració de capells, broderia, joieria i 
indumentària diversa. En la tradició xiita 
tenen un gran valor per la seva simbologia 
religiosa en els pasos processionals (A 'lam) 
del mes sagrat de Muharram. Deu ser la 
festa popular a on més plomes decoratives 
s'exhibeixen. 

Mallorca era un lloc de trànsit de 
plomes exòtiques pel comerç europeu. 

Les plomes tenien l'avantatge de pesar 
poc, ser flexibles i resistens i ocupar no 
gaire espai, i alhora no necessitaven de 
cures especials per al seu transport, tot això 
permetia el seu fàcil comerç caravaner i 
marítim juntament amb altres productes 

d'animals exòtics procedents de terres 
subsaharianes i des de temps remots, com 
de 322-312 a.C. (Mederos, 2006), a més 
d'animals vius com lleons (Panthera leo), 


camells (Camelus), lleopards (Panthera 
pardus) hienes (Hyaenidae), moneies 
(Cercopithecoidea), OSOS (Ursidae), 


girafes, etc., per a la casa de les feres que 
conservaven les col-leccions reials, o sia els 
incipients parcs zoològics, i sobretot 
falcons i altres aus de presa (Rosselló i 
Bover, 1995, Bover i Rosselló, 2004). 

També s'importaven ocells exòtics i les 
seves plomes, de la costa occidental 
d'Àfrica, via les illes Canàries, lloc de pas i 
d'exportació d'ocells (Torres Santana 1985- 
1990), com papagais (Psittacidae) coneguts 
a Mallorca ja en temps de Ramon Llull 
(Renedo, 2008), gallines o morisques 
anomenades d’Índia o de Guinea 
(Numididae), etc., per medi dels mercaders 
mallorquins. 

Hi havia dues rutes per arribar a 
Mallorca. 

La via canària. Les mercaderies 
provenien de la costa subsahariana. 
Arribaven a les Canàries i d'allí a Mallorca. 
Portaven productes exòtics, pells, plomes, 
animals vius i esclaus canaris i negres. 

La via de Berberia. Les mercaderies 
provenien de terres — subsaharianes, 
atravessaven el Sahara amb el comerç 
caravaner fins a la costa mediterrània de 
Berberia, com el port de Tilimcen. 

Unes passaven per les illes Canàries, i 
altres atravessaven el Sahara amb el comerç 
caravaner i després passaven la mar. Per 
lles seves característiques podien arribar de 
contrabandol. 


Plomes d'estruç comú (Struthio camelus 
camelus) 

Les plomes decoratives més preuades 
eren les d'estruç (Struthio), originàries 
d'Àfrica del Nord, i de plomatge negrós, les 


de paons o pagos (Pavo cristatus) i garces 
(Ardea), aquestes dues darreres de 
producció local. 

S'empraven a l'indumentària, decoració 
de capells, etc. Avui les plomes d'esturç, a 
més s'empren per fer plomalls per a la 
neteja d'ordinadors i aparells electrònics 
per les seves propietats estàtiques. 

Les plomes d'estruç simbolitzaven el 
poder. 

El Bestiari diu: «Lo esturç si és un gran 
oçell, e ha alles, mes no pot volar, e ha fets 
los peus així com a camell, E com fa sos 
ous, si-ls pon en la arena» (Bellés, 2010). 


S. XIV 

Les grans caravanes arribaven a 
Tilimcen (Algèria), carregades de productes 
subsaharians com plomes —d'estruç 
(Dufourcq, 1966). 

Des de Mallorca seguien cap a 
Barcelona, Gènova i fins hi tot Amberes, i 
d'allí arribaven a les corts i mercats 
europeus de l'època. Era el mateix trajecte 
que seguien les pells suntuoses, anímals 
vius més o menys exòtics, i altres productes 
exòtics. 


1374, 18 maig 

Angelo de Gora trametia des de 
Mallorca amb la coca de Joan Gerbi, a Pisa, 
diverses mercaderies, entre elles plomes 
d'estruç (Morro, 2009). 


1458 

Inventari dels béns del rei Alfons V 
(1396-1458). Tenia aun gran plomay de 
plomes d'estruç lo qual serveix del dits 
elmetsx (Alcover i Moll, 1993). 

Elmet, elm de poc gruix i que 
generalment només cobria el crani, sense 
gola ni visera. 

1494, 9 maig 

Gaspar Orrigo, genovés de 
Portomorisso, de la ribera de Gènova, i Sidi 
Jafar Alcastalli, moro de la ciutat d'Alger 
de Barbaria, i Salomó Malaquí, jueu, 
confessen que han estat fets i concordats ce 
en lengua catalana ordonats los capítol 
deval scritsx. Benet Bofí, mariner, ha 
d'anar a València amb dits Jafar i Salomó 
peri transportar mercaderies i 300 massos 
de plomes d'esturços (Struthio sp.) i 
després retornaran a Ciutadella de Menorca 
(Arxiu del Regne de Mallorca Prot. Rafel 
Valls, V-115, f. 33-41). 

Maç: feixet de coses juxtaposades, 
manoll. 


1865, març 12 

Al-Tayyib ben al-Yamani informa a 
Abraham i Jacob Corcos, germans i jueus, 
que el Sultà del Marroc ha donat ordres 
precises sobre el cas de les plomes d'estruç 
(Abitbol, 1998). 

Els jueus Corcos eren els encarregats de 
proporcionar a la cort del Marroc objectes 
de luxe, com teteres d'argent, joies, 
rellotges, etc. 


Mallorca, lloc de consum de plomes 


El consum de plomes de baix cost com 
les de gallina, deixa molt poc rastre escrit. 

Les plomes emprades en l'escriptura 
necessitaven d'una intervenció mínima 
d'un artesà per a la sera manipulació, el 
qual podia ser suplit per l'usuari. El seu 
preu devia ser modest. 

Les plomes emprades per a farciment de 
coixins i travessers destinats a persones de 
classe alta, degut al cost de la recol- lecció i 
la confecció dels coixins i semblants. 

Les plomes més cares eren les 
destinades a la indumentària degut al cost 
de la recol-lecció i l'escassetat de la 
producció a l'Albufera. Les més exòtiques, 


i per tant més cares, eren les d'estruç, 
provinents de la llunyana Àfrica. 

Emperò les més sol:licitades eren les de 
falcó caigudes durant la muda emprades per 
a substituir-les per plomes rompudes. 

